Source: https://stavebny-zakon.dashofer.sk/onb/33/komentar-k-stavebnemu-zakonu-88-97-odstranovanie-stavieb-uniqueidmRRWSbk196FPkyDafLfWAHZfW9tvcWRNHE5QDhiuodMcRljM1JCliQ/?uri_view_type=5
Timestamp: 2020-05-29 20:50:17+00:00

Document:
Komentár k stavebnému zákonu § 88 - § 97 Odstraňovanie stavieb | Stavebný zákon s komentárom
b) stavby postavenej bez stavebného povolenia alebo v rozpore s ním alebo bez písomného oznámenia stavebného úradu podľa § 57 ods. 2 pri stavbách, ktoré treba ohlásiť; odstránenie stavby sa nenariadi iba v prípadoch, keď dodatočné povolenie stavby nie je v rozpore s verejnými záujmami,
(4) Povolenie stavebného úradu, sa nevyžaduje na odstránenie zariadenia staveniska, ktorého dočasnosť bola obmedzená v stavebnom povolení na čas trvania výstavby, a na odstránenie stavieb a zariadení, ktoré nepodliehajú stavebnému povoleniu. Pri drobných stavbách [§ 55 ods. 2 písm. b)] a reklamných stavbách postačí ohlásenie lehoty, do ktorej budú odstránené.
(5)Vlastník zariadenia staveniska vopred prerokuje so stavebným úradom možnosť ďalšieho využitia zariadenia staveniska, ak ho možno po dokončení výstavby využiť na iné účely. Podľa výsledku prerokovania buď predloží stavebnému úradu návrh na zmenu účelu užívania, prípadne na stavebné úpravy, alebo zariadenie staveniska po dokončení výstavby odstráni.
(7) Povolenie stavebného úradu sa nevyžaduje na odstránenie reklamnej stavby, ktorá je postavená bez stavebného povolenia alebo v rozpore s ním, alebo bez písomného oznámenia stavebného úradu podľa § 57 ods. 2 pri stavbách, ktoré treba ohlásiť, alebo v rozpore s ním, , ak ohlásenie odstránenia stavby podal vlastník pozemku alebo stavby alebo osoba, ktorá má iné práva k pozemku alebo stavbe [§ 139 ods. 1 písm. a) až c)], a títo nedali právo inej osobe uskutočniť reklamnú stavbu na svojom pozemku alebo svojej stavbe alebo záujmové združenie vlastníkov reklamných stavieb registrované podľa tohto zákona. Stavebný úrad
a) ak vlastník reklamnej stavby nie je známy, vydá osobe, ktorá podala ohlásenie odstránenia stavby do30 dní odo dňa podania ohlásenia,
(8) Vlastník pozemku alebo stavby, záujmové združenie vlastníkov reklamných stavieb registrované podľa tohto zákona alebo osoba, ktorá má iné práva k pozemku alebo stavbe [ § 139 ods. 1 písm. a) až c) ], je oprávnená po doručení súhlasu stavebného úradu s odstránením reklamnej stavby odstrániť reklamnú stavbu na náklady vlastníka reklamnej stavby.
Ustanovenia ods. 1 sa týkajú iba dokončených stavieb, bez ohľadu na to, či boli povolené alebo nie, či sú to stavby trvalé alebo dočasné a bez ohľadu na to, či sa užívajú (prevádzkujú) so súhlasom stavebného úradu.
Ak zhotoviteľ realizoval určité časti stavby v rozpore s projektovou dokumentáciou alebo v rozpore s technickými normami alebo s platnými právnymi predpismi a musí následne tieto časti stavby odstrániť a opäť vyhotoviť, môže tak učiniť bez súhlasu stavebného úradu. Napríklad bola zhotovená vadná, neopraviteľná železobetónová konštrukcia. Zhotoviteľ ju zbúra a vykoná riadnu realizáciu tejto nosnej konštrukcie v rámci právoplatného stavebného povolenia. Výnimku tvorí prípad, ak bude vadná konštrukcia alebo jej časť odstránená použitím výbušnín. V takomto prípade musí byť vybavené povolenie príslušného banského úradu, ktorý informuje o tejto skutočnosti aj miestne príslušný stavebný úrad.
Odstránenie stavby je možné iba na základe nariadenia stavebného úradu alebo na základe povolenia, ktoré vydá stavebný úrad na žiadosť vlastníka.
Zákon uvádza prípady, kedy je stavebný úrad oprávnený nariadiť odstránenie stavby.
Na odstránenie stavby, pokiaľ nebolo nariadené, je potrebné povolenie stavebného úradu. O povolenie môže žiadať vlastník stavby. Obsah žiadosti o povolenie na odstránenie stavby je uvedený v zákone. Náležitosti žiadosti upresňuje vyhláška č. 453/2000 Z. z., ktorou sa vykonávajú niektoré ustanovenia stavebného zákona.
Na odstránenie zariadenia staveniska, ktorého dočasnosť bola obmedzená v stavebnom povolení na čas trvania výstavby, a na odstránenie stavieb a zariadení, ktoré nepodliehajú stavebnému povoleniu nie je potrebný súhlas stavebného úradu.
V zákone sú uvedené podmienky, ktoré musia byť splnené, aby sa dočasné objekty zariadenia staveniska mohli po dokončení stavby použiť na iné účely. Je potrebné zdôrazniť, že vlastníkom dočasných objektov zariadenia staveniska nie je spravidla vlastníkom pozemku. Zhotoviteľ stavby ako vlastník zariadenia staveniska požiadal pred jeho vybudovaním stavebný úrad o vydanie stavebného povolenia na zariadenie staveniska. Napriek tomu, že zhotoviteľ stavby nie je vlastníkom pozemku, má k pozemku iné právo, vyplývajúce zo zmluvy o dielo na zhotovenie stavby. Ak teda vlastník dočasných objektov zariadenia staveniska (zhotoviteľ stavby) má záujem využívať tieto objekty na iné účely po dokončení stavby, musí dohodnúť s vlastníkom pozemku spôsob získania práva k pozemku, ktoré oprávňuje vlastníka objektov zariadenia staveniska požiadať stavebný úrad o súhlas na využitie týchto objektov na iné účely.
Častejší je prípad, keď vlastník pozemku odkúpi od zhotoviteľa stavby dočasné objekty zariadenia staveniska a prerokuje so stavebným úradom možnosť ich ďalšieho využitia na iné účely.
Zákon rieši prípady, keď stavba bola realizovaná bez stavebného povolenia alebo v rozpore so stavebným povolením. Pre takéto stavby verejnosť (aj technická) často používa slangový výraz „čierne stavby”.
Zákon rozlišuje postup stavebného úradu v prípade, že stavba bola zhotovená bez stavebného povolenia, alebo v prípade, že stavebník začal zhotovovať stavbu pred tým ako nadobudlo stavebné povolenie právoplatnosť. V ods. 1 ustanovuje zákon, že v takomto prípade posúdi stavebný úrad súlad stavby s verejnými záujmami na základe záväzných stanovísk dotknutých orgánov a podkladov, predložených v stavebnom konaní. Je potrebné upozorniť, že stavebný úrad preskúmal tento súlad už v stavebnom konaní. V takomto prípade zisťuje stavebný úrad, či v 15 dňovej lehote od doručenia stavebného povolenia boli zo strany účastníkov vznesené námietky alebo aj keď námietky boli vznesené, rozhodol stavebný úrad, že sú neopodstatnené.
Ak stavebný úrad vyzval vlastníka stavby, aby v stanovenej lehote predložil doklady o tom, že dodatočné povolenie nie je v rozpore s verejnými záujmami a ak vlastník stavby požadované doklady nepredložil v tejto lehote alebo ak sa na ich podklade preukázal rozpor stavby s verejným záujmom, stavebný úrad nariadi odstránenie stavby.
Zákon rieši aj problematiku preukázania práva stavebníka k pozemku, na ktorom vybudoval stavbu bez stavebného povolenia.
Na konanie o dodatočnom povolení stavby sa primerane vzťahujú ustanovenia, platné pre stavebné konanie.
Zákon logicky ustanovuje, že s konaním o dodatočnom povolení stavby, ktorá je už dokončená, môže stavebný úrad spojiť kolaudačné konanie. Ani stavba, uskutočnená bez stavebného povolenia, ktorá bude dodatočne povolená, nemôže byť užívaná bez kolaudačného rozhodnutia.
(1) Ustanovenia § 88a ods. 1 až 6 sa nevzťahujú na konanie o stavbách, pri ktorých bolo zrušené právoplatné stavebné povolenie z dôvodu, že bolo vydané v rozpore so zákonom, všeobecne záväzným právnym predpisom alebo všeobecne záväzným nariadením.(8a) Na opakované konanie o žiadosti o stavebné povolenie sa primerane vzťahujú § 58 až 66.
8a) § 65 až 69 zákona č. 71/1967 Zb. o správnom konaní (správny poriadok) v znení zákona č. 527/2003 Z. z.
Stavebný zákon rozlišuje postup stavebného úradu pri konaní o dodatočnom povolení stavby, vybudovanej bez stavebného povolenia a pri povoľovaní stavby, uskutočnenej podľa právoplatného stavebného povolenia, ktoré bolo vydané v rozpore s platným právnym poriadkom. V druhom prípade nie je možné dodatočné povolenie stavby, ale je potrebné vykonať nové stavebné konanie a vydať nové stavebné povolenie.
Zákon rieši aj problematiku úhrady nákladov, spojených s odstránením stavby.
Vlastník odstraňovanej stavby zodpovedá za škodu vzniknutú na susedných stavbách alebo pozemku v dôsledku činností, spojených s odstraňovaním stavby. Vlastník susednej stavby znáša náklady na zabezpečovacie práce, ktoré je potrebné vykonať pre závadný stav susednej stavby (za technický stav stavby zodpovedá jej vlastník).
b) dodržanie požiadaviek dotknutých orgánov ,
e) uložiť povinnosť odovzdať dokumentáciu stavby na účely evidencie a archivovania.
Príslušný na konanie o odstránení stavby je stavebný úrad, ktorý bol príslušný na vydanie stavebného povolenia. Ak stavebné povolenie vydal špeciálny stavebný úrad, je tento špeciálny stavebný úrad príslušný aj na odstránenie stavby.
Pri príprave a pri vykonávaní prác spojených s odstraňovaním stavieb je niekoľko problémov, ktoré stavebný zákon ani súvisiace predpisy neriešia.
Ak sa v zákone používa výraz „nevyhnutná dokumentácia odstraňovanej stavby”, nie je zrejmé, či ide o dokumentáciu, ktorú môže zhotovovať iba oprávnená osoba. Odporúčame, aby oprávnené osoby na projektovú činnosť vypracovávali aj dokumentáciu na odstránenie stavby. Ide o dokumentáciu, na ktorú sú kladené značné nároky najmä vo vzťahu k statickým výpočtom a k plánu organizácie búracích a demontážnych prác. V tejto dokumentácii sa kladie dôraz predovšetkým na zaistenie bezpečnosti a ochrany zdravia pri práci a na ochranu jednotlivých zložiek životného prostredia.
Búracie a demontážne práce, ktorými sa vykonáva odstraňovanie stavieb nie sú v zmysle § 43g zahrnuté do stavebných prác. Má sa zato, že aj keď to v zákone nie je uvedené, považujú sa za stavebné práce aj búracie a demontážne práce, ktorými sa odstraňujú stavby .
Nie je možné jednoznačne odpovedať na otázku ako možno definovať požiadavku na oprávnenie fyzickej osoby, „ktorá bude zabezpečovať dozor nad prácami” v zmysle ods. 3, písm. d). Odporúčame, aby to bola osoba oprávnená na výkon činnosti stavbyvedúceho alebo stavebného dozoru (ak vlastník bude odstraňovať stavbu svojpomocou).
Veľmi dôležitou podmienkou odstránenia stavby je jej odpojenie od zdrojov energie a vody a spoľahlivá ochrana kanalizačnej prípojky proti upchatiu.
Konanie o odstránení stavby nariaďuje stavebný úrad z úradnej moci, čo znamená, že v tomto prípade sa nepodáva návrh, okrem prípadu ak sa jedná o povolenie odstránenia, kedy sa sám účastník, ktorým je napríklad vlastník nehnuteľnosti na stavebný úrad obracia. Ust. § 90 stanovuje aj príslušnosť stavebného úradu, je to ten, ktorý by inak vo veci vydal stavebné povolenie, ak by bola žiadosť o jeho vydanie podaná. Konanie o odstránení stavby môže mať dve podoby – nariadenie odstránenia alebo povolenie odstránenia. Pri povolení odstránenia sa sleduje najmä ochrana práv a oprávnených záujmov účastníkov konania. Pokiaľ stavebný úrad rozhodne o odstránení stavby, vlastníci susedných pozemkov musia strpieť tieto práce (hluk, prach). Rozhodnúť o odstránení stavby môže nielen stavebný úrad, ale aj súd v tzv. správnom konaní.
Pokiaľ sa naša stavba, ktorou je napríklad rodinný dom nachádza vo veľmi zlom technickom stave, môžeme požiadať stavebný úrad, aby povolil jej odstránenie. Žiadosť sa podáva písomne, pričom príslušným je stavebný úrad, v obvode ktorého sa stavba – dom nachádza. V týchto prípadoch najčastejšie stavebný úrad nariadi stretnutie účastníkov, ktoré sa spája s miestnym zisťovaním. Je v našom záujme, aby sme sa tohto stretnutia zúčastnili a zlý technický stav podrobne ozrejmili.
Zákon rieši havarijný stav a ustanovuje postup stavebného úradu pri odstraňovaní stavby, ktorú nie je možné zachovať a ktorej závadný stav ohrozuje životy osôb. Najneskôr do troch dní je povinný stavebný úrad písomne oznámiť rozhodnutie vlastníkovi stavby a rozhodnúť o úhrade nákladov na odstránenie stavby.
S pojmom pamiatkovo chránená stavba pracuje skôr stavebný zákon, kedy však vychádzame z definície Zákona č. 49/2002 Z.z. o ochrane pamiatkového fondu, kde prihliadame na definíciu kultúrne pamiatky. Tou môže byť aj nehnuteľnosť – nehnuteľná vec pamiatkovej hodnoty (pre účely stavebného konania stavba), ktorá je z dôvodu jej ochrany za kultúrnu pamiatku vyhlásená. Stavebný zákon však pamätá aj na prípady, kedy by vznikla nutnosť rozhodnúť o odstránení takto chránenej budovy. Stavebný úrad však nemôže takéto rozhodnutie vydať len tak, musí totiž disponovať súhlasom Pamiatkového úradu Slovenskej republiky.
Postavenie pamiatkovo chránených budov je nielen z hľadiska zmeny vlastníckeho práva k nim komplikované. Je tomu tak aj v prípade, ak je potrebné takúto budovu odstrániť. Ak sme vlastníkmi pamiatkovo chránenej budovy, nemôžme ju len tak odstrániť, aj keby mala napríklad porušenú statiku. V prvom rade sa musíme obrátiť na stavebný úrad a o stave takejto budovy ho informovať. Zároveň bude potrebné preukázať havarijný stav aj príslušnými podkladmi, ktoré ho preukazujú. Stavebný úrad až následne, po posúdení všetkých okolností rozhodne, ako ďalej postupovať. Pokiaľ by bolo potrebné budovu zbúrať, obráti sa najskôr na Pamiatkový úrad.
Stavebný úrad zjednoduší postup podľa § 88 až 92 pri odstraňovaní zmien stavieb, terénnych úprav, ťažobných a im podobných alebo s nimi súvisiacich prác.
Zákon umožňuje pri konaní o odstránení zmien stavieb (nadstavby, prístavby, stavebné úpravy), o odstránení terénnych úprav zjednodušiť primerane postup, platný pre odstraňovanie stavieb. Tento zjednodušený postup stavebného úradu nesmie byť v rozpore s ustanoveniami stavebného zákona.
Ak stavebný zákon ustanovuje, že stavebný úrad nariaďuje odstránenie stavby jej vlastníkovi, v prípade odstraňovania informačných, reklamných a propagačných zariadení, nariadi stavebný úrad odstránenie takých zariadení ich zriaďovateľovi, prípadne jeho právnemu nástupcovi alebo ich užívateľovi. Ak ich nemožno zistiť, nariadi odstránenie tomu, kto má vlastnícke alebo iné právo k stavbe alebo pozemku, na ktorom bolo zariadenie umiestnené.
Nariadenie zabezpečovacích prác patrí medzi činnosti, ktoré stavebný úrad vykonáva z úradnej moci. Je povinnosťou stavebného úradu nariadiť stavebníkovi také práce, ak stavba ohrozuje na živote alebo zdraví, prípadne sú ohrozené kultúrne či majetkové hodnoty. Pri rozhodovaní o tom, či stavebný úrad nariadi takéto práce, prihliada tento orgán na to, či je alebo nie je nevyhnutné odstránenie stavby. Vykonať zabezpečovacie práce nariaďuje stavebný úrad v prvom rade stavebníkovi, za podmienok vymedzených zákonom však môže nariadiť zabezpečovacie práce aj tretej osobe.
Nariadiť zabezpečovacie práce možno aj v prípade, ak stavba nespĺňa podmienky z hľadiska jej hlučnosti – napríklad má príliš hlučnú kotolňu alebo využíva nad mieru primeranú pomerom príliš hlučné tepelné čerpadlá. V takom prípade sa môžu osoby, ktorých práva sú takýmto konaním vlastníka stavby dotknuté, obrátiť na príslušný stavebný úrad s podnetom na nariadenie prác podľa ust. § 94 Stavebného zákona.
Pokiaľ stavebný úrad nariadi tretej osobe vykonanie zabezpečovacích prác, môže si od vlastníka stavby následne vymáhať vzniknuté náklady.

References: § 88
 § 97
 § 57
 § 57
 § 139
 § 88
 § 58
 § 65
 § 43
 § 90
 súd 
 § 88
 § 94